**Ingyen ölelés**

Pénteken volt az iskolai tábor utolsó napja. A reggelt egy kisfilmmel kezdtük. Ez adott ihletet Klári néni nagy ötletéhez. A címe Ingyen ölelés. Ez a film néhány elszánt emberről szólt, akik megunták ezt a szeretet nélküli rideg világot, és megpróbáltak belevinni egy kis melegséget.

Felírták maguknak egy-egy táblára, hogy FREE HUGS = Ingyen Ölelés, és elindultak minden irányba egy nagyváros forgalmas utcáin – terein mutogatva táblájukat. Először mindenki elkerülte őket. Furcsán néztek rájuk, de végül megtört a jég és egyre többen mentek hozzájuk ölelésre.

Mi is követtük példájukat. Mi is csináltunk táblákat és végig sétáltunk Kincsesbánya utcáin ölelést kérve. A mi helyzetünk is hasonlóképpen alakult. Először nehezen indult, de később egyre többen jöttek ölelésre.

Az ölelésre nagy szükség van. Nem lehet szeretet nélkül élni! A mai rohanó világban az emberek eltávolodtak egymástól. Még a családtagoknak sincs egymásra idejük. Az ember magányos a saját családjában. (Mindenki csak magával törődik.)

Van egy szuper találmány, ami elűzi a magányt, ez az „internet”. Ez igaz is. Az internet világháló. Az olyan családtagokat, rokonokat, barátokat, akiket az élet messzire sodort egymástól, összehozza, itt tudják tartani a kapcsolatot.

Az internet az embereket nemcsak összehozza, hanem el is távolítja egymástól. Az emberek ugyanis mindig átesnek a ló túloldalára. Már nem csak a messze élő rokonokkal, barátokkal chetelünk, hanem a közeliekkel, sőt a szomszédokkal is, ahelyett, hogy személyesen találkoznánk, beszélgetnénk, közös programokat csinálnánk.

Ne engedjük, hogy beszippantson minket ez a virtuális világ! Inkább személyesen tartsuk a kapcsolatot! Csináljunk közös programokat, mozogjunk sokat a szabadban, egészségesebbek leszünk!

Törődjünk többet egymással, szeressük és segítsük egymást! Mindenkinek szüksége van a szeretetre, és a betegséget vagy a bánatot is könnyebb elviselni, ha valaki van mellettünk és nem vagyunk egyedül.

Mutassuk ki szeretetünket! Ne féljünk tőle! AZ ÖLELÉS INGYEN VAN!!!

 Régi Ákos

 6. osztályos tanuló